Friheten (Nordland)

For NKPs illegale avis under krigen, senere partiets sentralorgan, se Friheten.

Friheten var en norsk avis, utgitt i Nordland fra 6. desember 1923 til 6. desember 1928.  Den var talerør for Norges Kommunistiske Parti i distriktet og en del av tiden kom den under navnet Kommunistbladet Friheten.

Friheten ble startet i Bodø rett etter den store splittelsen i Arbeiderpartiet i 1923. Redaktør Harald Langhelle i byens AP-avis Nordlands Framtids satt da på Stortinget, og forble lojal AP-mann etter splittelsen. Avisas konstituerte redaktør Alfred Skar i Bodø fulgte imidlertid utbryterne over i det nye NKP. 

I Bodø tapte NKP-utbryterne både kampen om det lokale partiet og om partiavisa, slik at Skar ble utestengt fra spaltene i Nordlands Framtid. Han ble dermed sentral i opprettelsen av Friheten. Den nye NKP-avisen kom med sitt første nummer i Bodø, bare en måned etter at den nye partiet var stiftet. Etter vel et års drift flyttet imidlertid Skar og NKP avisen til Svolvær i 1925.Side 68, Start pressen : Avisene i Bodø gjennom 150 år, Akademia forlag, Trondheim (2012) ISBN 978-82-321-0045-3 

Friheten kom den første tiden en gang i uken, fra 1925 to ganger.  

Redaktører
 Alfred Skar 1923 - 1927
 Carl O. Framnes 1927
 Einar Kristensen 1928
 Sigurd Simensen 1928
 Alfred Skar 1928

 Referanser 
Side 86. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7
Side 169. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1.

Kategori:Partiaviser (Norges Kommunistiske Parti)
Kategori:Aviser etablert i 1923
Kategori:Aviser nedlagt i 1928
Kategori:Kommunisme i Norge
Kategori:Kultur i Vågan
Kategori:Vågans historie